recursal/SuperWikiNEXT-32B huggingface dataset:
**பெப்சி (Pepsi)** உலகின் பிரபலமான கோலா மென்பானங்களில் ஒன்றாகும். இது பெப்சிகோ நிறுவனத்தால் உற்பத்தி செய்யப்பட்டு உலகெங்கும் விற்பனையாகிறது. Caleb Bradham என்பவரால் 1890களில் தயாரிக்கப்பட்ட இப்பானம் 1898 ஆகஸ்ட் 28 அன்று பெப்சி எனப் பெயரிடப்பட்டது.

வரலாறு
------

அமெரிக்காவின் வடக்கு கரோலினா பகுதியில் காலேப் பிராட்ஹாம் என்னும் மருத்துவர் இருந்தார்.பல சோதனைகளை செய்து1993-இல் பிராட்ஸ் டிரிங் (Brad's drink) என்று தன் பெயர் கொண்ட பானத்தை அறிமுகம் செய்தார். ஐந்து ஆண்டு கடும் முயற்சி, பானம் மக்களிடம் எடுபடவில்லை. கொக்கோ கோலா பானியில் 1898இல் தன் பானத்துக்கு பெப்சி கோலா என்று பெயர் மாற்றினார். அடுத்த 30ஆண்டுகள் பெப்சி கோலாவுக்கு சோதனையான காலம். 1923,1931,1933, ஆகிய மூன்று ஆண்டுகளும் நிறுவனம் திவாலானது. புதிய முதலாளிகள் கையில் மறு பிறப்பெடுத்தது.

திருப்பு முணை
-------------

1929 முதல் 1942 வரை, அமெரிக்காவில் பொருளாதார வீழ்ச்சி அப்போது ஆறரை அவுன்ஸ் கொண்ட போத்தல்களில் கொக்கோ கோலா விற்பனை ஆகிவந்தது. ஒரு போத்தல் விலை ஒரு நிக்கல் (1டாலருக்கு 20 நிக்கல்கள்) அதே ஒரு நிக்கலுக்கு 12 ஆவுன்ஸ் போத்தலை பெப்சி அறிமுகப்படுத்தியது. பொருளாதார வீழ்ச்சி காலத்தில் கொக்கோ கோலா-வின் விலையில் பாதிவிலையில் பெப்சிகிடைத்ததால், ஏராளமானோர் கொக்கோ கோலாவிலிருந்து பெப்சிக்கு மாறினர். கொக்கோ கோலா சுதாரிப்பதற்குள், இக்கால கட்டத்தில் பெப்சியின் சுவைக்கு பலர் பழகிவிட்டனர். அதன் பிறகு பெப்சி கொக்கோ கோலாவுக்கு இணையாக வளர்ந்துவிட்டது.

இயற்கை வளங்களை உறிஞ்சுதல்
-------------------------

தமிழக சூழிலில் தாமிர பரணி ஆற்றின் நீரை 99 ஆண்டுகளுக்கு குத்தகை எடுத்துள்ளது. இதற்கு இந்நிறுவனம் அளித்துள்ள குத்தகைத் தொகை வெறும் ரூ. 3600 மட்டுமே.

இவற்றையும் பார்க்கவும்
----------------------

* கொகா கோலா
* மெக்கா கோலா

மேற்கோள்கள்
-----------

1. ↑  தி இந்து தமிழ்- பெப்சி தலைமுறை28.10.2014
2. ↑  Vikatan கொள்ளை போகும் தாமிரபரணி தண்ணீர்... குளிர்பான கம்பெனிக்கு எதிராகக் கொதிக்கும் மக்கள்!  07.11.2015

வெளி இணைப்புக்கள்
-----------------

* பெப்சி வலைத்தளம்
**எலுமிச்சை கோழி** (*Lemon chicken*) என்பது உலகெங்கிலும் உள்ள உணவு வகைகளுள் கோழி மற்றும் எலுமிச்சை கலந்த உணவாகும்.

கனடா மற்றும் இங்கிலாந்து, சீன உணவு வகைகளில், வழக்கமாகக் கோழி இறைச்சி துண்டுகளை வதக்கி அல்லது வறுத்து எலுமிச்சை-சுவைச்சாறு பூசப்பட்டிருக்கும். ஆங்காங்கில் உள்ள சூயின் வானில் உள்ள பாண்டா உணவகத்தில் (சீன உணவகம்) எலுமிச்சை கோழி உணவானது மாவில் பூசப்பட்ட கோழித் துண்டுகளுடன் பரிமாறப்படுகிறது. பாதாம் துண்டுகளில் உருட்டி, நன்கு வறுத்து எலுமிச்சை-சுவைச்சாறுடன் பரிமாறப்படுகிறது.

ஆத்திரேலியாவில் பிரபலமான எலுமிச்சை கோழி உணவானது, கோழியை மாவில் பூசி, வறுத்து, பின்னர் வறுத்த கோழி துண்டுகள் எலுமிச்சை சுவைச்சாறுடன் தயாரிக்கப்படுகிறது.

பிற எலுமிச்சை கோழி உணவுகள்
--------------------------

இத்தாலியில் எலுமிச்சை கோழி (*pollo al limone*) மற்றும் கிரீசு (κοτόπουλο λεμονάτο) வெள்ளை ஒயின், எலுமிச்சை சாறு, புதிய தைம் மற்றும் மிரிபாக்சுடன் வறுத்த முழு கோழிக்கறி.

இசுபெயினில், எலுமிச்சை மற்றும் பைன் கொட்டைகள் கொண்ட ரோஸ்மேரி கோழி (*pollo al romero con limón y piñones*) போன்ற ஒரு உணவு. பைன் கொட்டைகள், ரோசுமேரி மற்றும் பன்றித் தொடைக்கறியுடன்

பிரஞ்சு எலுமிச்சை கோழி (*poulet au citron*) சுவைச்சாற்றுடன் டிஜான் கடுகு, வறுத்த உருளைக்கிழங்குடன்

மேலும் பார்க்கவும்
------------------

* ஆரஞ்சு கோழி
* அன்னாசி கோழி
* கோழி உணவுகளின் பட்டியல்
* எலுமிச்சை உணவுகள் மற்றும் பானங்களின் பட்டியல்
*

மேற்கோள்கள்
-----------

1. ↑  
"西檸煎軟雞; 西柠煎软鸡, *Xī níng jiān ruǎn jī*(Chinese)". *lifestyle.etnet.com.hk*. 6 November 2012 அன்று பார்க்கப்பட்டது.
2. ↑  "Chinese lemon chicken recipe". *BBC Food* (ஆங்கிலம்). 2023-06-14 அன்று பார்க்கப்பட்டது.
3. ↑  Dine, Chef. "Baked Lemon Chicken With Chinese Lemon Sauce Recipe - Food.com". *www.food.com* (ஆங்கிலம்). 2023-06-14 அன்று பார்க்கப்பட்டது.

வெளி இணைப்புகள்
---------------

* நியூயார்க் நகரத்திலிருந்து லெமன் சிக்கன் பற்றிய செய்தித்தாள் கட்டுரைகள், 1969-1995
பர்மதன் காட்டின் உட்புறம்
**பிபூதிபூசன் வனவிலங்கு சரணாலயம்** (*Bibhutibhushan Wildlife Sanctuary*) இந்தியாவின் மேற்கு வங்காள மாநிலத்தில் உள்ள வடக்கு 24 பர்கானா மாவட்டத்தில் உள்ளது. முன்னதாக இது பர்மதான காடு என்ற பெயரில் அறியப்பட்டது. கொல்கத்தாவில் இருந்து 100 கிமீ தொலைவிலும் போங்கானில் இருந்து 25 கி.மீ. தொலைவிலும் இச்சரணாலயம் அமைந்துள்ளது. 

பிபூதிபூசன் வனவிலங்கு சரணாலயம் 0.68 சதுரகிலோமீட்டர் பரப்பளவில் இச்சாமதி ஆற்றின் கரையில் அமைந்துள்ளது. இங்கு 200 எண்ணிக்கைக்கும் மேற்பட்ட மான்கள், பறவைகள், முயல்கள் மற்றும் பல நீண்டவால் மந்திகள் இங்கு வாழ்கின்றன.  ஒரு சிறுவர் பூங்கா, ஒரு சிறிய உயிரியல் பூங்கா மற்றும் வனத்துறையின் சுற்றுலா விடுதி ஆகியவையும் இங்குள்ளன. அருகிலுள்ள பேருந்து நிறுத்தம் 92 பேருந்து வழித்தடத்தில் (போங்கான்-எலஞ்சா-தட்டாபுலியா வழி) உள்ள நல்டுகாரியில் உள்ளது.

இருப்பிடம்
----------

பிபூதிபூசன் வனவிலங்கு சரணாலயத்திற்கு பயணிக்க, முதலில் நீங்கள் இரயில் அல்லது பேருந்தில் போங்கானை அடையவேண்டும். பின்னர் 96/சி வழித்தடப் பேருந்தில் சென்று நடபெரியா சந்தையில் இறங்க வேண்டும். இங்கிருந்து பிபூதிபூசன் வனவிலங்கு சரணாலயத்தை எளிதாக அடையலாம்.

வரலாறு
------

பிபூதிபூசன் வனவிலங்கு சரணாலயம் 1964 ஆம் ஆண்டில் 14 புள்ளிமான்களை காட்டில் விடுவிக்கப்பட்டு தொடங்கப்பட்டது. 1980 ஆம் ஆண்டில், இது வனவிலங்கு சரணாலயமாக அறிவிக்கப்பட்டபோது "பர்மதன்" காடு என்று பெயரிடப்பட்டது. 1995 ஆம் ஆண்டில், சிறந்த இயற்கை ஆர்வலரான பிரபல வங்காள மொழி எழுத்தாளர் பிபூதிபூசன் பந்தோபாத்யாயின் பெயரால் சரணலாயத்தின் தற்போதைய பெயரைப் பெற்றது.

அமைவிடம்
--------

மேற்கு வங்காள மாநிலத்தின் தலைநகரமான கொல்கத்தாவில் இருந்து 100 கிமீ தொலைவிலும் போங்கான் நகரத்திலிருந்து 25 கி.மீ. தொலைவிலும் இச்சரணாலயம் அமைந்துள்ளது.

வனவிலங்கு
---------

200 எண்ணிக்கைக்கும் மேற்பட்ட மான்கள், பறவைகள், முயல்கள் மற்றும் பல லாங்கர்கள் எனப்படும் நீளவால் மந்திகள் இங்கு உள்ளன.

மேற்கோள்கள்
-----------

1. ↑  Parmadan Wildlife Sanctuary, West Bengal Tourism. Retrieved 30 August 2013. பரணிடப்பட்டது 2 செப்டம்பர் 2013 at the வந்தவழி இயந்திரம்
2. 1 2  Sankar Sridhar, "Next weekend you can be at PARMADAN", *The Telegraph* (India), 30 January 2005. Retrieved 6 November 2018
3. ↑  "Parmadan Forest : STOPPING BY THE WOODS", *Kolkata on Wheels*. Retrieved 30 August 2013. பரணிடப்பட்டது 26 செப்டம்பர் 2013 at the வந்தவழி இயந்திரம்
4. ↑  মৈত্র, সীমান্ত. "কড়া নিরাপত্তায় পারমাদনে এ বার হল নৌকোবিহারও". *www.anandabazar.com*. .
5. ↑ . .

புற இணைப்புகள்
--------------

* 

* பொதுவகத்தில் Bibhutibhushan Wildlife Sanctuary தொடர்பாக ஊடகக் கோப்புகள் உள்ளன.
* விக்கிச்செலவில் செலவு வழிகாட்டி: Bibhutibhushan Wildlife Sanctuary
**விவேகானந்தா நகர் உள்விளையாட்டு வளாகம்** (*Vivekananda Nagar Indoor Sports Complex*) இந்தியாவின் மகாராட்டிர மாநிலம் நாக்பூரில் அமைந்துள்ளது. மேசைப் பந்து, இறகுப்பந்து போன்ற போட்டிகளுக்காக நாக்பூர் நகராட்சி ஆணையத்தால் ஒதுக்கப்பட்ட 3.5 ஏக்கர் நிலத்தில் விளையாட்டரங்கம் கட்டப்பட்டது. இந்த மைதானத்தில் 5,000 பேர் அமரும் வசதி உள்ளது. பல அரசியல் நிகழ்வுகள், இசை நிகழ்ச்சிகள் மற்றும் பூப்பந்து, கூடைப்பந்து, புல்வெளி டென்னிசு போன்ற விளையாட்டு நிகழ்வுகள் இங்கு நடைபெறுகின்றன.

300 இரு சக்கர வாகனங்கள் மற்றும் 50 நான்கு சக்கர வாகனங்கள் நிறுத்துமிடத்துடன் 3 603 சதுர மீட்டர் பரப்பளவில் உள்ள இந்த அரங்கம் நகரின் இரண்டாவது உள்ளரங்க அரங்கமாகும். தென்மேற்கு நாக்பூரில் உள்ள இந்த முதல் விளையாட்டு மைதானத்தில் சிற்றுண்டிச்சாலை, நிர்வாக அலுவலகம் மற்றும் உடை மாற்றும் அறைகள் மற்றும் கழிப்பறைகள் ஆகியவை உள்ளன. இதன் கட்டுமானத்திற்காக 3 கோடி செலவானது.

மேற்கோள்கள்
-----------

1. ↑  Vivekananda Nagar sports complex in fresh row
2. ↑  When will NMC's Indoor Sports Complex open for public?
3. ↑  Vivekananda Nagar sports complex in fresh row
4. ↑  Nagpurorange

புற இணைப்புகள்
--------------

* Nagpurorange
**மைமுன் திஸ் முற்றுகை** (siege of Maymun-Diz) என்பது 1256ஆம் ஆண்டு நிசாரிகளுக்கு எதிரான, குலாகுவால் தலைமை தாங்கப்பட்ட மங்கோலியப் படையெடுப்பின் போது நடத்தப்பட்ட ஒரு முற்றுகையாகும். மைமுன் திஸ் என்பது நிசாரி இசுமாயிலிகளின் அரசின் தலைவரான இமாம் ருக்னல்தீன் குர்ஷாவின் கோட்டையாகவும், வலுவூட்டல் பகுதியாகவும் இருந்தது.

இவர்களது வலுவூட்டல் பகுதியை நோக்கி குலாகு முன்னேறிய போது புதிய நிசாரி இமாம் ஏற்கனவே குலாகுவுடன் பேச்சுவார்த்தைகளில் ஈடுபட்டிருந்தார். அனைத்து நிசாரி கோட்டைகளையும் இடிக்குமாறு மங்கோலியர்கள் அறிவுறுத்தினர். ஆனால், மங்கோலியர்களை இணங்க வைக்க இமாம் முயற்சி செய்தார். பல நாட்கள் சண்டைக்குப் பிறகு இமாமும், அவரது குடும்பமும் அடி பணிந்தது. இவர்கள் குலாகுவால் நல்ல முறையில் வரவேற்கப்பட்டனர். மைமுன் திஸ் கோட்டையானது அழிக்கப்பட்டது. தன்னுடைய ஆதரவாளர்களை சரணடைய செய்யவும், இதே போல் அவர்களுடைய கோட்டைகளையும் அழிக்கவும் இமாம் ஆணையிட்டார். இதைத் தொடர்ந்து பெயரளவில் வலிமையான பகுதியாக இருந்த அலமுத் கோட்டையும் அடி பணிந்தது. பாரசீகத்தில் நிசாரி அரசின் முடிவை குறித்ததாக இது அமைந்தது.

மேற்கோள்கள்
-----------

1. ↑  Biran, Michal; Brack, Jonathan; Fiaschetti, Francesca (2020) (in en). *Along the Silk Roads in Mongol Eurasia: Generals, Merchants, and Intellectuals*. Univ of California Press. பக். 30-31. பன்னாட்டுத் தரப்புத்தக எண்:978-0-520-29875-0. .
**பித்யாதாரி ஆறு** (*Bidyadhari River*) இந்தியாவின் மேற்கு வங்காள மாநிலத்தில் பாயும் ஒரு நதியாகும். பித்யா என்ற பெயராலும் இந்த ஆறு அறியப்படுகிறது. நாடியா மாவட்டத்தில் அரிங்காட்டா நகரத்திற்கு அருகில் உருவாகி, வடக்கு 24 பர்கானா மாவட்டத்தின் தேகங்கா, அப்ரா மற்றும் பராசத்து பகுதிகள் வழியாக பாய்ந்து சுந்தரவனத்தில்உள்ள இராய்மங்கல் ஆற்றில் கலக்கிறது.

வரலாறு
------

பண்டைய நாகரிகங்களுக்கு இந்த நதி ஒரு முக்கிய வழிசெலுத்தல் பாதையை உருவாக்கியுள்ளது. கிமு மூன்றாம் நூற்றாண்டில் சந்திரகேதுகர் நதி துறைமுகம் இந்த ஆற்றின் கரையில் இருந்தது. நதி வடக்கு 24 பர்கானா மாவட்டத்திற்கும் மற்றும் கொல்கத்தாவிற்கும் முக்கிய வடிகால் அமைப்பாக இருந்து வருகிறது. 

சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் வலையமைப்பைக் கொண்டுள்ளது. பெரிய கால்வாய்கள் பெரும்பாலும் வடக்கு-தெற்கு திசையில் ஒரு மைல் அகலத்தில் இயங்கும். பித்யாதாரி மற்றும் பிற கால்வாய்கள் இப்போது நன்னீரின் முக்கிய ஆதாரமான கங்கையிலிருந்து பெரும்பாலும் துண்டிக்கப்பட்டுள்ளதால், அவை சிறிதளவு நன்னீரையே எடுத்துச் செல்கின்றன. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்ந்ததன் விளைவாக ஊக்ளி-பாகீரதி கால்வாய்கள் பதினேழாம் நூற்றாண்டிலிருந்து படிப்படியாக கிழக்கு நோக்கி நகர்ந்தன. 

 பித்யாதாரி நதி, அரோவா, பாசிர்காட்டு

மேற்கோள்கள்
-----------

1. 1 2  Chatterjee, Rajib. "Health of Vidyadhari a cause for concern". The Statesman, 31 October 2006. September 29, 2007 அன்று மூலம் பரணிடப்பட்டது. 2009-10-27 அன்று பார்க்கப்பட்டது.
2. ↑  "Mangrove Forest in India" (PDF). 2011-07-21 அன்று மூலம் (PDF) பரணிடப்பட்டது. 2009-10-27 அன்று பார்க்கப்பட்டது.
**விண்வெளித் துறை** (*Department of Space*) இந்திய விண்வெளித் திட்டத்தின் நிர்வாகத்திற்கு பொறுப்பான ஒரு இந்திய அரசுத் துறையாகும். இது விண்வெளி ஆய்வு மற்றும் விண்வெளி தொழில்நுட்பங்களுடன் தொடர்புடைய பல நிறுவனங்களை நிர்வகிக்கிறது.

இந்திய விண்வெளி திட்டமானது நாட்டினுடைய சமூக-பொருளாதார நன்மைக்காக விண்வெளி, விஞ்ஞானம் மற்றும் தொழில்நுட்பத்தை செய்வதற்கும், பயன்பாட்டிற்கும் உந்துதலாக நோக்கம் கொண்டதாகும். இது இரண்டு பிரதான செயற்கைக்கோள் அமைப்புகளை கொண்டது. ஒன்று இன்சாட் இது தகவல் தொடர்பு, தொலைக்காட்சி ஒளிபரப்பு மற்றும் வானிலை சேவைகள் ஆகியவற்றிற்கும் இந்திய தொலைதூர உணர்திறன் செயற்கைக்கோள்கள் ஐ.ஆர்.எஸ் வளங்கள் கண்காணிப்பு மற்றும் மேலாண்மை ஆகியவற்றை உள்ளடக்கியது.

ஐ.ஆர்.எஸ் மற்றும் இன்சாட் வகுப்பு செயற்கைக்கோள்களை சுற்றுப்பாதையில் வைக்க இரண்டு வாகனங்களை, பி. எஸ். எல். வி மற்றும் ஜி. எஸ். எல். வி ஆகியவற்றை இது உருவாக்கியுள்ளது.

முகவர்கள் மற்றும் நிறுவனங்கள்
-----------------------------

Department of Space (India) - organization chart

Map of Department of Space centres

1. இஸ்ரோ, பெங்களூர்
2. இந்திய விண்வெளி தொழில்நுட்ப கழகம், திருவனந்தபுரம்
3. இசுரோ தொலையளவியல், கண்காணிப்பு, கட்டளை வலைப்பிணையம், பெஙகளூர்,
4. விக்ரம் சாராபாய் விண்வெளி மையம், திருவனந்தபுரம்.
5. சதீஸ் தவான் விண்வெளி மையம், ஸ்ரீஹரிகோட்டா, ஆந்திரம்
6. தேசிய தொலையுணர்வு மையம், ஹைதராபாத்
7. வடகிழக்கு விண்வெளி பயன்பாட்டு மையம், மேகாலயா
8. தேசிய வளிமண்டல ஆராய்ச்சி ஆய்வகம், காடிங்கி, ஆந்திரம்
9. இயற்பியல் ஆராய்ச்சி ஆய்வகம், அகமதாபாத்.
10. விண்வெளிப் பயன்பாடுகள் மையம், அகமதாபாத்.
11. திரவ உந்துவிசை அமைப்புகள் நிறுவனம் (LPSC), திருவனந்தபுரம்
12. இஸ்ரோ செயற்கைக்கோள் நிலையம் (ISAC), பெங்களூர்.
13. விண்வெளி வளர்ச்சி மற்றும் கல்வி கழகம் (DECU), அகமதாபாத்.
14. முழுக்கட்டுப்பாடு வசதி மையம், ஹசன், கர்நாடகா
15. மின்-ஒளியியல் அமைப்புகள்ஆய்வகம் (LEOS), பெங்களூர்.
16. தொலைதூர உணர்தல் இந்திய நிறுவனம் (IIRS), டெஹ்ராடூன்.

வரலாறு
------

1961 ஆம் ஆண்டில் விண்வெளி ஆராய்ச்சி மையம் மற்றும் விண்வெளி ஆணையம் (DAE) ஆகியவற்றிற்கு பொறுப்பேற்ற டாக்டர் ஹோமி பாபாவின் தலைமையின் கீழ், இந்திய அரசாங்கம் பொறுப்பை ஒப்படைத்தது. 1962 ஆம் ஆண்டில், அணுசக்தித் துறை விண்வெளி ஆராய்ச்சிக்கான இந்திய தேசியக் குழுவை உருவாக்கியது, டாக்டர் விக்ரம் சாராபாய் தலைவரான பிறகு அவர் ஒரு தேசிய விண்வெளித் திட்டத்தை ஏற்பாடு செய்தார். 1969 ஆம் ஆண்டில் இந்திய தேசிய அறிவியல் அகாடமி இன் கீழ் ஒரு ஆலோசனைக் குழுவாக மறுசீரமைக்கப்பட்டது மற்றும் இந்திய விண்வெளி ஆராய்ச்சி அமைப்பு நிறுவப்பட்டது. இந்திய அரசு விண்வெளி கமிஷனை உருவாக்கியது மற்றும் 1972 ஆம் ஆண்டில் விண்வெளித் துறையை நிறுவியது. 1972 சூன் இந்திய விண்வெளி ஆராய்ச்சி நிறுவனத்தை விண்வெளித்துறையின் நிர்வாகத்தின் கீழ் கொண்டு வந்தது.

கே. சிவன் தற்போதைய விண்வெளி ஆணையத்தின், தலைவர், விண்வெளித் துறை செயலாளர் ஆவார். திருமதி வண்டிதா ஷர்மா இதன் கூடுதல் செயலாளர் ஆவார்.

மேற்கோள்கள்
-----------

1. ↑  "Department of Space" (PDF). *Ministry of Finance, இந்திய அரசு*. July 25, 2019 அன்று பார்க்கப்பட்டது.
2. ↑  S. Somanath
**ஆர். வாசுதேவன்** *(R. Vasudevan)* ஓர் இந்திய ஆட்சிப்பணி அலுவலராவார். இராசீவ் காந்தி இந்தியப் பிரதமராக இருந்த போது அவருடைய சிறப்புச் செயலாளராகவும் இந்திய அரசாங்கத்தின் எஃகு அமைச்சகம் மற்றும் மின் அமைச்சக செயலாளராகவும் பணியாற்றினார். தென்னிந்திய மாநிலமான தமிழ்நாட்டில் பிறந்த வாசுதேவன் தில்லி பல்கலைக்கழகத்தில் பொருளாதாரமும் ஆர்வர்டு பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றுள்ளார். 2010 ஆண்டு சூலை மாதம் 25 அன்று வாசுதேவன் இறந்தார். இந்திய அரசு இவருக்கு மரணத்திற்குப் பின் 2015 ஆம் ஆண்டில் இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருதை வழங்கி கௌரவித்துள்ளது.

மேற்கோள்கள்
-----------

1. ↑  "Indian Express". Indian Express. 2015. 10 March 2015 அன்று பார்க்கப்பட்டது.
2. ↑
3. 1 2  "Babus of India". Babus of India. 2015. 10 March 2015 அன்று பார்க்கப்பட்டது.
4. ↑  "Tribute to Mr R Vasudevan (IAS Retd)". *The Times of India*. 25 July 2012. 14 August 2016 அன்று பார்க்கப்பட்டது.
5. ↑  "Padma Awards". Padma Awards. 2015. 26 January 2015 அன்று மூலம் பரணிடப்பட்டது. 16 February 2015 அன்று பார்க்கப்பட்டது.
**ருக்குமணி வண்டி வருது** (*Rukkumani Vandi Varudhu*) என்பது என்பது வெளிவரவுள்ள இந்தியத் தமிழ் நகைச்சுவைத் திரைப்படம் ஆகும். இதனை இயக்குநர் ராஜமோகன் எழுதி இயக்குகிறார். இத்திரைப்படத்திற்கு கிரிஷ் கோபாலகிருஷ்ணன் இசையமைக்கின்றார். அதர்வா, பூஜா ஜாவேரி ஆகியோர் முதன்மைக் கதாப்பாத்திரங்களில் நடித்துவருகின்றனர்.

நடிப்பு
-------

* அதர்வா
* பூஜா ஜாவேரி
* தம்பி ராமையா
* எஸ். பி. பி. சரண்
* நாகேந்திரன்
* கதம் கிஷான்

தயாரிப்பு
---------

பொண்ணு ஊருக்கு புதுசு எனும் 1979 ஆம் ஆண்டில் வெளிவந்த தமிழ்த்திரைப்படத்தில் இடம்பெறும் "ஓரம் போ" எனும் பாட்டின் வரிகளில் இருந்தே இத்திரைப்படதிற்கான தலைப்பிடப்பட்டது. திரைப்படத்தின் தயாரிப்பு வேலைகள் கொடைக்கானலில் 2015 ஆம் ஆண்டு ஆகத்து மாதத்தில் முதன்மைக் கதாப்பாத்திரங்களான அதர்வா , பூஜா ஆகியோருடன் ஆரம்பமாயின. 2015 திசம்பரில் படப்பிடிப்புகள் ஆரம்பமாக இருந்த போதிலும் தமிழகத்தில் ஏற்பட்ட வெள்ளப்பெருக்கால் படப்பிடிப்பு தள்ளிப்போடப்பட்டது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2018-12-01 அன்று மூலம் பரணிடப்பட்டது. 2016-02-03 அன்று பார்க்கப்பட்டது.
3. ↑
*சன் முயாய்* கண்ணாடி குடுவையில் ஊறவிடப்படுகிறது
**எலுமிச்சை ஊறுகாய்** (*Pickled lime*) என்பது துணை உணவு ஆகும். இந்த வகை ஊறுகாய் எலுமிச்சை பழம் கொண்டு தயாரிக்கப்படுகிறது. இதில் எலுமிச்சையானது ஊறுகாய் இடுவதன் மூலம் கெட்டுப்போகாமல் பாதுகாக்கப்படுவதுடன் சுவையேற்றப்படுகிறது.

வரலாறு
------

19ஆம் மற்றும் 20ஆம் நூற்றாண்டின் ஆரம்பத்தில், வடகிழக்கு அமெரிக்காவிற்கு மேற்கிந்தியத் தீவுகளிலிருந்து எலுமிச்சை ஊறுகாய் ஏற்றுமதி செய்யப்பட்டது. 19ஆம் நூற்றாண்டின் நடுப்பகுதியில், எலுமிச்சை ஊறுகாய்க்கு நியூயார்க்கில் அதிக தேவை இருந்தது. 19ஆம் நூற்றாண்டின் பிற்பகுதியில் இவை பெரும்பாலும் பாஸ்டனுக்கு ஏற்றுமதி செய்யப்பட்டன. இந்த காலகட்டத்தில், கடைகளில் இவற்றைக் கண்ணாடிக் குடுவைகளில் மேசையின் மீது வைத்து விளம்பரப்படுத்தி விற்பனை செய்தனர். சில வாடிக்கையாளர்கள் ஒரே நேரத்தில் முழு பீப்பாய்களையும் வாங்கினர்.

19ஆம் நூற்றாண்டின் மத்தியில், புளோரிடாவிலிருந்து பாஸ்டனுக்கு ஊறுகாய்க்கான எலுமிச்சை ஏற்றுமதி செய்யப்பட்டன.

இங்கிலாந்தில்
-------------

19ஆம் நூற்றாண்டின் நியூ இங்கிலாந்தில் அறியப்பட்ட எலுமிச்சை ஊறுகாய், லூயிசா மே அல்காட் எழுதிய *லிட்டில் வுமன்* நாவலின் கற்பனை கதாபாத்திரமான ஆமி உட்கொண்டது போல, தேசி எலுமிச்சையின் பெரிய துண்டுகளாக வெட்டப்பட்டு, உப்புநீரில் மூன்று முதல் நான்கு வாரங்களுக்கு ஊறவைத்து தயார் செய்யப்பட்டவையாகும். இறக்குமதியாளர்கள் இவற்றை மிகக் குறைந்த இறக்குமதி வரி விகிதத்தில் இறக்குமதி செய்து சில்லறை விற்பனையாளர்களிடம் பிரித்து விற்றனர். இதனால் பள்ளிக்குச் செல்லும் குழந்தைகள் எளிதில் எடுத்துச் செல்ல வழிவகுத்தது.

பயன்பாடு
--------

எலுமிச்சை ஊறுகாய் சில நேரங்களில் தனியாக, சிற்றுண்டியாக உண்ணப்படுகிறது. சில இனிப்பு சுவைகளைத் தயாரிப்பதில் இவை மூலப்பொருளாகவும் பயன்படுத்தப்படுகிறது.

செய்முறை
--------

எலுமிச்சை இந்திய உணவுமுறை உணவு வகைகளுக்கு இன்றியமையாத மூலப் பொருளாகும். மேலும் பல வகையான ஊறுகாய்கள் தயாரிக்க எலுமிச்சைப் பயன்படுகின்றது. எ.கா. இனிப்பு எலுமிச்சை ஊறுகாய், உப்பு ஊறுகாய் மற்றும் எலுமிச்சை சட்னி. இதன் தயாரிப்பில் சேர்க்கைப் பொருட்கள் பிராந்தியத்தைப் பொறுத்து மாறுபடுகிறது. ஆனால் செய்முறை பெரும்பாலும் ஒரே மாதிரியாக உள்ளது. எலுமிச்சை துண்டுகளாக்கப்பட்டு, கடுகு, மிளகாய் மற்றும் மஞ்சள் போன்ற பல்வேறு மசாலாப் பொருட்களுடன் கலக்கப்பட்டு, பின்னர் உப்பு சேர்த்து மூடிய நிலையில் சூரிய ஒளியில் வைத்து காற்று புகாமல் பல வாரங்கள் வைத்துப் பயன்படுத்தப் படுகிறது.

ஐக்கிய இராச்சியத்தில் இந்திய உணவகங்கள் பெரும்பாலும் அப்பளம் எலுமிச்சை ஊறுகாயைத் தொடக்க உணவாக வழங்குகின்றன.

மேற்கோள்கள்
-----------

1. 1 2 3 4 5 6 7 8  The Joy of Pickling: 250 Flavor-Packed Recipes for Vegetables and More from ... - Linda Ziedrich. p. 77.
2. 1 2  Turkish Delight & Treasure Hunts: Delightful Treats and Games from Classic ... - Jane Brocket. pp. 12-13.

மேலும் படிக்க
-------------

* இந்திய மளிகைக் கடை டெமிஸ்டிஃபைட் - லிண்டா ப்ளாட்ஹோம். ப. 156.
* புல்லட்டின் - ஹவாய் பல்கலைக்கழகம், விவசாய பரிசோதனை நிலையம் - ஹவாய் வேளாண் பரிசோதனை நிலையம். ப. 18
* இதர தகவல்களின் புல்லட்டின்: கூடுதல் தொடர். ப. 99.
கிராட்டனின் பயிலஸ்
**கிராட்டனின் பயிலஸ்** கிரேக்கம்: Φάϋλλος‎ ) என்பவர் பண்டைய கிரேக்க விளையாட்டு வீரர் மற்றும் தெற்கு இத்தாலியின் கிராட்டனில் இருந்த ஒரு கடற்படைத் தளபதி ஆவார். இவர் பாரசீகர்களுக்கு எதிராக நடந்த சலாமிஸ் போரில் தனது கப்பலுடன் சென்று போரிட்டார்.

வாழ்க்கை
--------

பைத்தியன் விளையாட்டுகளில் பயிலோஸ் மூன்று வெற்றிகளை ஈட்டினார், அவற்றில் இரண்டு பென்டத்லான் போட்டியாகும். 

கிமு 480 ஆம் ஆண்டில், பயிலஸ் ஒரு கப்பலைத் தயார்படுத்தி சலாமிஸ் போரில் ஈடுபடுத்தினார். இத்தாலிய கடற்கரைப் பகுதியின் ஓரே பிரதிநிதியான இவரது வீரச்செயலை எரோடோட்டசு பாராட்டியுள்ளார்.

கலாச்சாரம் மற்றும் கௌரவங்கள்
----------------------------

அரிஸ்டாஃபனீஸ் தனது நாடகங்களில் பழங்காலத்திய விரைவான செயலாற்றலுக்கு ஒரு எடுத்துக்காட்டாக பயிலசை பயன்படுத்தப்படுத்தியுள்ளார். 

பேரரசர் அலெக்சாந்தர் கெமெலா போரில் கைபற்றபட்ட செல்வத்தின் ஒரு பகுதியை பயிலசை கௌரவப்படுத்தும் செயலுக்காக கிரட்டனுக்கு அனுப்பினார். 

ஏதென்ஸின் அக்ரோபோலிஸில் உள்ள பயிலசின் சிலையின் அடிப்பகுதியில் உள்ள ஒரு கல்வெட்டு பின்வருமாறு கூறுகிறது: "பயிலஸ் அனைவராலும் போற்றப்பட்டார். டெல்பியில் நடந்த விளையாட்டுகளில் இவர் மூன்று முறை வெற்றி பெற்றார், மேலும் அகாமனிர்கள் அனுப்பிய கப்பல்களைக் கைப்பற்றினார். "

குறிப்புகள்
-----------

1. ↑  Aristocracy and Athletics in Archaic and Classical Greece, Nigel Nicholson, page 125
2. 1 2  Reading Herodotus: A Study of the Logoi in Book 5 of Herodotus' Histories, Elizabeth Irwin & Emily Greenwood, page 175
3. ↑  Four Comedies: Lysistrata/The Congresswomen/The Acharnians/The Frogs by Aristophanes, edited by William Arrowsmith, translated by Douglass Parker, page 102
4. ↑  Ancient Greece: Social and Historical Documents from Archaic Times to the ... Matthew Dillon and Lynda Garland, page 236
**புலிவால்** தமிழ்த்திரைப்படமாகும். இத்திரைப்படத்தினை மாரிமுத்து இயக்கியிருந்தார். இது நகைச்சுவை மற்றும் திகில் திரைப்படமாகும். இதில் பிரசன்னா, விமல், ஓவியா, அனன்யா, சூரி, இனியா,தம்பி ராமையா ஆகியோர் முக்கிய கதாப்பாத்திரத்தில் நடித்துள்ளனர்.

நடிகர்கள்
---------

* விமல் - காசி
* பிரசன்னா - கார்த்திக்
* ஓவியா - மோனிகா
* அனன்யா - செல்வி
* இனியா - பவித்ரா
* சூரி - சொக்கு
* தம்பி ராமையா - வள்ளியப்பன்
* சொர்ணமால்யா (நடிகை) - பிந்து
* நிரஞ்சனி அகர்வால்
* பிரேம் குமார் - கௌதம்

கதைச்சுருக்கம்
--------------

விமல், அனன்யா, சூரி ஆகியோர் சூப்பர் மார்க்கெட் ஒன்றில் விற்பனைப் பிரிவில் பணிபுரிந்து வருகிறார்கள். இந்த பல்பொருள் அங்காடிக்கு மேலாளராக இருப்பவர் தம்பி ராமையா. விற்பனையாளர்களான விமலும், அனன்யாவும் ஒருவருக்கொருவர் காதலித்து வருகின்றனர். பெரிய தொழிலதிபரான பிரசன்னா, அவருடைய நிறுவனத்தில் வேலை செய்யும் ஓவியாவுடன் மிகவும் நெருக்கமாக பழகுகிறார். பெண்களை ஏமாற்றித் திரியும் பிரசன்னாவின் குணாதிசயம் தெரியாமலேயே அவருடன் நெருங்கிப் பழகி வருகிறார் ஓவியா.

இந்நிலையில், பிரசன்னாவுக்கு திருமணம் செய்து வைக்க அவரது பெற்றோர்கள் ஏற்பாடு செய்கின்றனர். அதன்படி இனியாவைப் பேசி முடிக்கின்றனர். இந்த வேளையில் ஓவியாவைத் தன்னுடைய விருந்தினர் விடுதிக்கு வரவழைத்து அவளுடன் நெருக்கமாக இருக்கிறார் பிரசன்னா. இதைத் தன்னுடைய செல்போனில் படம் பிடித்தும் வைத்துக் கொள்கிறார்.

பின்னர், ஓவியாவை வீட்டுக்கு அனுப்பி வைத்துவிட்டு இனியாவைப் பார்க்கச் செல்கிறார் பிரசன்னா. அப்போது டிரைவர் மூலமாக பிரசன்னாவுக்கு இனியாவுடன் நிச்சயதார்த்தம் ஆன விஷயம் ஓவியாவுக்கு தெரியவர, பிரசன்னாவைப் போனில் அழைத்துத் தன்னை ஏமாற்றிவிட்டதாகக் கூறித், தன்னை ஏற்றுக்கொள்ளாவிட்டால் இருவருக்குமுள்ள உறவை வெளியே சொல்லிவிடுவேன் என மிரட்டுகிறாள்.

பயந்துபோன பிரசன்னா ஓவியாவைச் சந்திக்க விரைந்து வருகிறான். இருவரும் காபி கடையில் உட்கார்ந்து ஒருவருக்கொருவர் சண்டை போட்டுக் கொள்கின்றனர். இறுதியில் பிரசன்னா, ஓவியாவிடம் இருவரும் நெருக்கமாக இருந்த வீடியோவைக் காண்பிக்க அதன்பிறகு அமைதியாகிறார் ஓவியா. பிரசன்னாவிடம் கோபித்துக் கொண்டு வெளியே சென்றுவிடுகிறார்.

பிரசன்னாவும் கோபத்தில் எழுந்துபோக, அவருடைய செல்போன் அங்கேயே விழுந்துவிடுகிறது. இந்நிலையில், அங்கு வரும் விமல் அந்த செல்போனை எடுத்துக் கொண்டு செல்கிறார். ஓவியாவும், பிரசன்னாவும் நெருக்கமாக இருந்த காட்சிகள் அந்த செல்போனில் இருப்பதால் அதை எப்படியாவது கண்டுபிடிக்க வேண்டும் என்று தீவிரமாகத் தேடி வருகிறார் பிரசன்னா. இறுதியில், விமல்தான் அதை எடுத்தவர் என்று தெரியவர, விமலும் அதைக் கொடுக்க வருவதாகக் கூறிவிட்டு, கமலா தியேட்டருக்கு வருகிறார். ஆனால், பிரசன்னாவிடம் அதைக் கொடுக்காமலேயே திரும்பி விடுகிறார்.

ஒரு கட்டத்தில் செல்போனில் மின்சக்தி இறங்கிவிட, அதை ஏற்றுவதற்காக தன்னுடைய நண்பன் கடைக்கு செல்கிறார் விமல். அங்கு தனது நண்பனிடம் செல்போனை கொடுக்கிறார். அவர் செல்போனில் இருக்கும் வீடியோவை பார்த்து, அதை யூடியூப்பில் பதிவேற்றிவிடுகிறார். இதனால் அவமானம் தாங்க முடியாத ஓவியா தற்கொலைக்கு முயல்கிறார். பிரசன்னாவின் திருமணமும் தடைபட்டு விடுகிறது.

இறுதியில் ஓவியாவும், பிரசன்னாவும் ஒன்று சேர்ந்தார்களா, இல்லையா என்பதே மீதிக்கதை.

மேற்கோள்கள்
-----------

1. ↑
2. ↑

வெளியிணைப்புகள்
---------------

* *Pulivaal: Tiger by the tail*
இந்தியாவின் தலைநகரான தில்லியில் உள்ள செங்கோட்டை மீது பாகிஸ்தான் நாட்டின் லஷ்கர்-ஏ-தொய்பா பயங்கரவாதிகள் 22 டிசம்பர் 2000 அன்று நடத்திய தாக்குதல்களைக் குறிக்கிறது. இந்த பயங்கரவாத தாக்குதலில் இரண்டு இந்திய இராணுவ வீரர்கள் மற்றும் பொதுமக்களில் ஒருவர் கொல்லப்பட்டனர். இத்தாக்குதலுக்கு திட்டமிட்ட லஷ்கர்-ஏ-தொய்பா பயங்கரவாதி முகமது ஆரிப் என்ற அஷ்பக்கை, தில்லி பன்னாட்டு வானூர்தி நிலையத்தில் வைத்து 10 சனவரி 2018 அன்று தில்லி காவல்துறையினர் மற்றும் குஜராத் பயங்கரவாத எதிர்ப்புப் படையினர் கைது செய்தனர். முகமது ஆரிப் என்ற அஷ்பக் மீது பல ஆண்டுகள் நடைபெற்ற வழக்கில் இறுதியாக தூக்கு தண்டனை விதிக்கப்பட்டது. இதனை 3 நவம்பர் 2022 அன்று இந்திய உச்ச நீதிமன்றம் உறுதி செய்து தீர்ப்பு வழங்கியது.

மேற்கோள்கள்
-----------

1. ↑  "2000 Red Fort terrorist attack". *தி டைம்ஸ் ஆஃப் இந்தியா*. 3 December 2007. Archived from the original on 17 டிசம்பர் 2013.. பார்த்த நாள்: 4 August 2012.
2. ↑  "Red Fort terrorist attacks". 13 மே 2013 அன்று மூலம் பரணிடப்பட்டது. 4 Aug 2012 அன்று பார்க்கப்பட்டது.
3. ↑  "Red Fort attack will not affect peace moves". 2012-08-19.
4. ↑  "Archived copy" (PDF). 4 மே 2013 அன்று மூலம் (PDF) பரணிடப்பட்டது. 14 மே 2014 அன்று பார்க்கப்பட்டது.CS1 maint: archived copy as title (link)
5. ↑  செங்கோட்டை தாக்குதல் வழக்கில் பயங்கரவாதி முகமது ஆரிப் தூக்கு உறுதி
6. ↑  Supreme Court affirms death penalty of LeT terrorist in 2000 Red Fort attack case

வெளி இணைப்புகள்
---------------

* The Tribune, Chandigarh, India - Main News
*
கரிம வேதியியலில் **வான்-ரிக்டர் வினை** (*Von-Richter reaction*) "வான்-ரிக்டர் மறுசீரமைப்பு வினை" (*Von-Richter rearrangement*) என்றும் அழைக்கப்படுகிறது. 1871 ஆம் ஆண்டு விக்டர் வான் ரிக்டர் என்ற செருமானிய வேதியியலாளர் இவ்வினையைக் கண்டுபிடித்தார் என்பதால் அன்றுமுதல் இவர் பெயராலேயே அழைக்கப்படுகிறது. அரோமாட்டிக் நைட்ரோ சேர்மங்களுடன் பொட்டாசியம் சயனைட் வினைபுரிந்து முன்னாள் நைட்ரோ குழுவின் அமைப்பு நிலையை கார்பாக்சிலேற்றம் செய்து ஆர்த்தோ அமைப்பு நிலையாகக் கொடுக்கிறது

பொதுவான வினைத் திட்டம்
----------------------

கீழே கொடுக்கப்பட்டிருக்கும் வினையில் புரோமோ நைட்ரோ பென்சீன் புரோமோ பென்சாயிக் அமிலமாக மாற்றமடைகிறது

Übersichtsreaktion der Von-Richter-ReaktionÜbersichtsreaktion der Von-Richter-Reaktion
கருநாட்டப் பிரதியிடும் வினைக்கு இவ்வினை ஓர் எடுத்துக்காட்டாகும் .புரோமினுக்குப் பதிலாகக் குளோரின் பயன்படுத்தப்பட்டால் மிகக்குறைவான 20% விளைபொருளே உண்டாகிறது

வினை வழிமுறை
------------

கொடுக்கப்பட்டுள்ள வினைவழி முறையில் புரோமின் குளோரினால் இடப்பெயர்ச்சி செய்யப்படுகிறது

Mechanismus der Von-Richter-ReaktionMechanismus der Von-Richter-Reaktion
முதலில் நைட்ரோ தொகுதிக்கு ஆர்த்தோநிலையில் உள்ள கரிம அணுவை சயனைடு தாக்குகிறது. **1** இத்தாக்குதலுக்குப் பின்னரும் அரோமாட்டிக் சேர்மமாகவே மறுபடியும் தாக்கப்படுகிறது **2** அடுத்த படிநிலையில் எதிர்மின் சுமையுடைய ஆக்சிசன் அணுக்கள் அடுத்துள்ள கார்பன் அணுவைத் தாக்கி ஐந்து உறுப்பினர் வளையச் சேர்மத்தை உருவாக்குகிறது.**3** இதனைத் தொடர்ந்து கார்கோனைலிக் தொகுதி உருவாக வழிகிடைக்கிறது. **4** அடுத்து, அடுத்த ஒரு ஐந்து உறுப்பு வளையம் உருவாகிறது. **5** ஒரு ஒடுக்க வினையைத் தொடர்ந்து இரண்டு நைட்ரசன் அணுக்களுக்கிடையில் இரட்டைப் பிணைப்பு உருவாகிறது. **6** வளையத்தைத் திறக்க அடிப்படை நைட்ரசன் வெட்டப்படுகிறது. **7** கடைசிப் படிநிலையில் சேர்மமானது புரோட்டானேற்றம் செய்யப்பட்டு 3 – ஆலசனோ பென்சாயிக் அமிலம் **8** உருவாக்கப்படுகிறது.

பயன்கள்
-------

கரிமத் தொகுத்தல் வினைகளில் இவ்வினை சிறிதளவே பயன்படுகிறது.

மேற்கோள்கள்
-----------

1. ↑  V. von Richter (1871). "Untersuchungen über die Constitution der Benzolderivate (p )". *Ber. dtsch. chem. Ges.* **4** (1): 459–468. doi:10.1002/cber.187100401154.
2. ↑  V. von Richter (1871). "Untersuchungen über die Constitution der Benzolderivate". *Ber. dtsch. chem. Ges.* **4** (2): 553–555. doi:10.1002/cber.18710040208.
3. ↑  J. F. Bunnett (1958). "Mechanism and reactivity in aromatic nucleophilic substitution reactions". *Quarterly Reviews Chemical Society* **12** (1): 1–16. doi:10.1039/QR9581200001.
4. ↑  M. Smith, M.B. Smith, J. March: *March's advanced organic chemistry: reactions, mechanisms, and structure*, 6th edition, Wiley 2007, ISBN 978-0-471-72091-1.
5. 1 2 3  வார்ப்புரு:Literatur

வெளி இணைப்புகள்
---------------

* Von Richter Case History பரணிடப்பட்டது 2011-06-04 at the வந்தவழி இயந்திரம்
**நெல் ஆராய்ச்சி நிலையம், மங்கொம்பு** (*Rice Research Station, Moncombu*), என்பது இந்தியாவின் கேரளாவின் ஆலப்புழா மாவட்டத்தில் உள்ள மங்கொம்புவில் வேளாண் ஆய்வு நிறுவனமாகும். இது கேரள வேளாண் பல்கலைக்கழகத்தின் சிறப்பு மண்டலத்தின் கீழ் நிறுவப்பட்ட ஆராய்ச்சி நிலையமாகும். 

இந்து நெல் ஆராய்ச்சி நிலையமானது கேரளத்தின், ஆலப்புழா மாவட்டம், குட்டநாடு வட்டம், சம்பக்குளம் பஞ்சாயத்தில் மான்கொம்பு, தெக்கிக்கரா என்னும் இடத்தில் அமைந்துள்ளது. இந்த நிலையம் 1940 ஆம் ஆண்டு துவங்கப்பட்டது. இது குட்டநாடு சூழ்நிலையில், நெல் ஆராய்ச்சிக்காக மட்டுமே தனியாக இம்மையம் செயல்பட்டு வருகிறது. இங்கு கூடுதலாக அனைத்து இந்திய ஒருங்கிணைந்த நெல் வளர்ச்சித் திட்டத்தின் ஒரு அமைப்பும் செயல்பட்டு வருகிறது.

பணிகள்
------

இந்நிலையம் இதுவரை 12 நெல் இரகங்களை வெளியிட்டுள்ளது. அவை மோ 1, மோ 2, மோ 3, பத்ரா, ஆஷா, பவிழம், கார்த்திகா, அருணா, மக்கோம், ரெம்யா, கனக்கம் மற்றும் ரஞ்சனி ஆகிய 12 இரகங்களும் விவசாயிகளால் மிகவும் ஏற்றுக் கொள்ளப்பட்டது.

மற்ற ஏழு முன் வெளியீடு ரகங்களை வெளியிடுவதற்காக திட்டமிடப்பட்டுள்ளன. அவை, பவித்ரா, பஞ்சமி, ரெமானிக்கா, உமா, ரேவதி, கரிஷ்மா, மற்றும் கிருஷ்னாஞ்சனா ஆகியவை ஆகும்.
வரிநெல்லுக்கு (காட்டு நெல்) எதிராக, நெல் விதைகளில் "கேல்சியம் பெராக்ஸைடு" பூச்சிடப்பட்டு முறையான மேலாண்மை முறையை ஏற்படுத்தியுள்ளது. மேலும் தழைச்சத்து மேலாண்மை, களைக்கொல்லி மூலம் களைகளைக் கட்டுபடுத்தும் முறை, ராக்பாஸ்பேட்டை அமில மண்ணில் பயன்படுத்துவது ஆகியவற்றைப் பரிந்துரைக்கிறது. நெற்பயிரில் பழுப்பு இலைத்தத்துப்பூச்சிக்கு எதிராக ஒருங்கிணைந்த பூச்சி மேலாண்மை முறைகளை சிறப்பாக வழங்கியுள்ளது. மேலும் நெல்லின் பழுப்புப்புள்ளி மற்றும் இலையுறை அழுகல் நோய்களுக்கும் கட்டுப்பாட்டு முறைகளை வழங்கியுள்ளது.
நெல் வயலில் எலிகளைப் பிடிப்பதற்காக "மான்கொம்புப் பொறி" என்னும் மலிவான மற்றும் நாட்டுக்குரிய சிறப்பான எலிப் பொறியை வடிவமைத்துள்ளது.
2013ஆம் ஆண்டில், இந்த நெல் ஆராய்ச்சி நிலையத்தின் ஜெர்ம்ப்ளாசம் மையம், காலநிலை, பூச்சி மற்றும் நோய் எதிர்ப்புத் தன்மைகொண்ட குறுகிய கால நெல் வகையினைத் தோற்றுவித்தது.

மேற்கோள்கள்
-----------

1. ↑
2. ↑  New hybrid varieties of rice developed
**உலூனா 5/ ஈ - 6 எண். 10 (Ye - 6 தொடர்)** (*Luna 5)* / *E-6 No.10)* *(Ye-6 series)* என்பது லூனா திட்டத்தின் ஒரு பகுதியாக ***நிலாவில்*** தரையிறங்கும் நோக்கில் ஏவிய சோவியத் விண்கலமாகும். இது நிலாவில் மென்மையான தரையிறக்கத்தை அடைந்த முதல் விண்கலமாக மாறும் நோக்கில் இருந்தது. இருப்பினும் அதன் பின்னோக்கிய ஏவூர்திகள் தோல்வியடைந்தன , மேலும் விண்கலம் நிலா மேற்பரப்பை மொத்தியது.

ஏவுதல்
------

பைக்கோனூர் ஏவுதளத்தில் தளம் 1/5 இலிருந்து பறக்கும் மோல்னியா - எம் ஏவூர்தியால் உலூனா 5 ஏவப்பட்டது. ஏவுதல் 1965, மே 9 அன்று 07:49:37 ஒபொநேவில் நிகழ்ந்தது. உலூனா 5 கலத்தை *நிலாவை* நோக்கி செலுத்த, எரியூட்டப்படுவதற்கு முன்பு விண்கலமும் பிளாக் எல் மேல் கட்டமும் தாழ் புவியின் நிறுத்துமிட வட்டணையில் நுழைந்தன.

உலூனா 5 இரண்டு ஆண்டுகளில் நிலாவை நோக்கி வெற்றிகரமாக ஏவப்பட்ட முதல் சோவியத் விண்கலம் ஆகும். இதற்கும் வெற்றிகரமாக தொடங்கப்பட்ட முந்தைய பணிக்கும் இடையில் உலூனா 4 கலத்தில் மூன்று ஏவுதல் தோல்விகள் ஏற்பட்டன. அவை1964 இல் E - 6 எண் 6 , <i id="mwKQ">எண் 5</i> , 1965 இல் *காசுமோசு 60 என்பன ஆகும்*.

தோல்வி
------

உலூனா 5 தாக்கத்தின் முதல் அறிவிக்கப்பட்ட இடம் (பிற *நிலா* ஆய்வுகள், தரையிறங்கும் தளங்கள் தொடர்பாக, கீழ் வலது).
மே 10 அன்று நடுத்தடவழித் திருத்தத்தைத் தொடர்ந்து , ஐ - 100 வழிகாட்டுதல் அமைப்பு பிரிவில் மிதவை கொட்புநோக்கியில் ஏற்பட்ட சிக்கல் காரணமாக விண்கலம் அதன் முதன்மை அச்சில் சுழலத் தொடங்கியது. தரைக் கட்டுப்பாட்டு பிழை காரணமாக முதன்மைப் பொறி எரியூட்டுவதற்கான அடுத்தடுத்த முயற்சிகளும் தோல்வியடைந்தன.மேலும் பொறி ஒருபோதும் எரியூட்டப்படவில்லை. இந்தத் தோல்விகளின் விளைவாக மென்மையான தரையிறங்கும் முயற்சி தோல்வியடைந்தது. லூனா 5 *நிலாவில் மோதிய*து. கலம் மொத்திய இடம் முதலில் 31′ தெ 8′ மே மரே நியூபியம் கடற்கரை அறிவிக்கப்பட்டது ஆனால் பின்னர் இது 8 வ ;23மே அருகில் உள்ள கோபர்நிக்கசு பள்ளம் என மதிப்பிடப்பட்டது. 1959 ஆம் ஆண்டில் உலூனா 2 ஐத் தொடர்ந்து *நிலாவின்* மேற்பரப்பை அடைந்த இரண்டாவது சோவியத் விண்கலம் இதுவாகும். அபசுத்துமனி வானியற்பியல் நோக்கீட்டகம் தோல்வியுற்ற தரையிறக்கத்தின் பதிவு செய்யப்பட்ட தொலைக்காட்சி படங்களை அது 220 x 80 கிலோமீட்டர் (137 x 50 மைல்) தூசித் திரளை உருவாக்கியது என்பதைக் காட்டியது , இது பத்து மணித்துளிகள் கண்ணுக்குத் தெரியும். 2017 ஆம் ஆண்டு மறுசுழற்சி செய்யப்பட்ட படங்களின் பகுப்பாய்வு மொத்தல் ஆயத்தொலைவுகளைச் செம்மைப்படுத்த உதவியது. உருவாகிய வளிம முகில் 3.7 முதல்3.9 கிமீ வரை உயரம் இருந்தது என மதிப்பிட்டது. மேலும் 2009 எல். சி. ஆர். ஓ. எஸ் தாக்கத்திற்காக வெளியிடப்பட்ட மதிப்பீடுகளையும் உறுதிப்படுத்தியது.

மேலும் காண்க
------------

* நிலாவில் உள்ள செயற்கைப் பொருட்களின் பட்டியல்

மேற்கோள்கள்
-----------

1. ↑  "Moonkind Lunar Registry - Luna-5". January 10, 2023 அன்று பார்க்கப்பட்டது.
2. 1 2  Ksanfomality, L. V. (July 2018). "Luna-5 (1965): Some Results of a Failed Mission to the Moon". *Cosmic Research* **56**: 276–282. doi:10.1134/S0010952518040020. Bibcode: 2018CosRe..56..276K.. பார்த்த நாள்: January 10, 2023.
3. "Luna 5". *NASA Space Science Data Coordinated Archive*. 2014-08-26. 2023-01-09 அன்று பார்க்கப்பட்டது.

வெளி இணைப்புகள்
---------------

* ஜர்யா - லூனா திட்ட காலவரிசை
**அபு மன்சூர் நசீர் அல்-தின் சபுக்திகின்** (Abu Mansur Nasir al-Din Sabuktigin) (பாரசீக மொழி: ابو منصور سبکتگین‎) (அண். 942 – ஆகத்து 997) என்பவர் கசனவிய அரசமரபை நிறுவியவர் ஆவார். இவர் 977 முதல் 997 வரை ஆட்சி புரிந்தார். இவரது துருக்கிய பெயரின் பொருள் விரும்பப்படும் இளவரசன் *என்பதாகும்.* 

தன்னுடைய இளவயதில் இவர் ஒரு அடிமையாக வாழ்ந்தார். பின்னர் தன்னுடைய மாமனார் அலுப்திகினின் மகளை மணந்து கொண்டார். அலுப்திகின் கசுனி பகுதியை கைப்பற்றி இருந்தார். இப்பகுதியே தற்போதைய ஆப்கானித்தானின் கசுனி மாகாணம் ஆகும். அலுப்திகின் மற்றும் சபுக்திகின் ஆகியோர் தொடர்ந்து சாமனிய மேலாட்சியை ஏற்றுக்கொண்டனர். சபுக்திகினின் மகன் மகுமூதுவின் காலத்தில்தான் காசுனியின் ஆட்சியாளர்கள் தனித்து இயங்க ஆரம்பித்தனர்.

இவரது மாமனார் அலுப்திகின் இறந்த போது சபுக்திகின் புதிய ஆட்சியாளரானார். உதபந்தபுரத்தின் செயபாலனைத் தோற்கடித்த பிறகு தன்னுடைய இராச்சியத்தை விரிவாக்கினார். காசுமீரின் நீலம் ஆறு வரையிலும், தற்போதைய பாக்கித்தானின் சிந்து ஆறு வரையிலும் இருந்த நிலப்பரப்பை கைப்பற்றினார்.

சபுக்திகின் 942ஆம் ஆண்டு வாக்கில் பிறந்தார். இவர் துருக்கிய பருசுகான் பழங்குடியினத்தைச் சேர்ந்தவர் ஆவார். கிர்கிசுத்தானின் தற்போதைய பருசுகோன் என்ற இடத்தில் பிறந்தார். அண்டை பழங்குடியினமான துக்சிகளால் ஒரு பழங்குடியினப் போரில் இவர் பிடிக்கப்பட்டார். சச்சில் இருந்த சாமனிய அடிமை சந்தையில் விற்கப்பட்டார். சாமனிய அடிமைக் காவலர் என்ற நிலையில் இருந்து தன்னுடைய தலைவர் கசீப் அலுப்திகினின் புரவலத் தன்மைக்கு கீழ் வரும் நிலைக்கு உயர்ந்தார்.

"நுசிர் கசி என்ற பெயருடைய ஒரு வணிகர் சபுக்திகின் சிறுவனாக இருந்த போது இவரை விலைக்கு வாங்கினார். துருக்கிய புல்வெளிகளில் இருந்து புகாராவுக்கு இவரை அழைத்து வந்தார். அங்கு இவர் அலுப்திகினிடம் விற்கப்பட்டார்" என்று ஜுஸ்ஜனி குறிப்பிடுகிறார்.

சபுக்திகினின் சமாதி, இடம் இரவ்சா, காசுனி. 33°34′14″N 68°26′17″E﻿ / ﻿33.570501°N 68.438052°E﻿ / 33.570501; 68.438052.

குறிப்புகள்
-----------

1. ↑  "The Turkish name Sebüktegin means "beloved prince," but the second element (tegin "prince") had declined in status from Orkhon Turkish times, becoming part of the onomastic of Turkish slave (ḡolām) commanders under the ʿAbbasids."
2. ↑  It is possible the Barskhan tribe was part of the Qarluq Turks.

மேற்கோள்கள்
-----------

1. ↑  வார்ப்புரு:TDV Encyclopedia of Islam
2. ↑  C.E. Bosworth, "Ghaznavids" in *Encyclopaedia Iranica*.
3. ↑  The Turkish name Sebüktegin means "beloved prince," but the second element (tegin "prince") had declined in status from Orkhon Turkish times, becoming part of the onomastic of Turkish slave (ḡolām) commanders under the ʿAbbasids (Golden, pp. 52–53).
4. ↑  C.E. Bosworth, "Ghaznavids" in *Encyclopaedia Iranica*.
5. ↑  Frye 1975, ப. 165–166.
6. ↑  "AMEER NASIR-OOD-DEEN SUBOOKTUGEEN". *Ferishta, History of the Rise of Mohammedan Power in India, Volume 1: Section 15*. Packard Humanities Institute. 2012-12-31 அன்று பார்க்கப்பட்டது.
7. ↑  Bosworth 1963, ப. 39.
8. ↑  Bosworth 1968, ப. 6.
9. ↑
10. ↑  Massullo, Martina (2018). "EPIGRAPHIC SURVEY ON THE MAUSOLEUM OF MUḤAMMAD ŠARĪF ḪĀN AT GHAZNI (AFGHANISTAN)". *Bulletin d'études orientales* **67**: 161. பன்னாட்டுத் தர தொடர் எண்:0253-1623. .
11. ↑  "غزنی، دیروز و امروز". *BBC News* (பெர்ஷியன்). 31 May 2011.
**வி. சரோஜா** என்பவர் ஒரு மருத்துவர் மற்றும் தமிழக அரசியல்வாதியாவார்.

கல்வியும் பணியும்
-----------------

இவர் மருத்துவத்தில் எம்.டி. டி.ஜி.ஓ. படித்தவர். பின் 1976முதல் அரசு மருத்துவராக பணியாற்றி பின் 1988 முதல் 1991 வரை மகப்பேறு மருத்துவராக சவுதி அரேபியாவில் பணியாற்றியவர்.

அரசியலில்
---------

1989 முதல் அதிமுக உறுப்பினராக இருந்துவருகிறார். 1991 - 1996 காலகட்டத்தில் சங்ககிரி சட்டமன்ற உறுப்பினராகவும், 1998, 1999 - 2004 வரை நாடாளுமன்ற உறுப்பினராகவும், 2004 - 2006 காலகட்டத்தில் ஆதிதிராவிடர் மற்றும் பழங்குடியினர் நல வாரியத்தலைவராகவும், 2012 - 2013 காலகட்டத்தில் தமிழ்நாடு தகவல் ஆணையராகவும் பதவி வகித்தார். அதிமுகவில் சேலம் மாவட்ட மகளிரணி இணைச்செயலாலாளர் போன்ற பதவிகளை வகித்தவர். 2016 ஆண்டைய சட்டப்பேரவைத் தேர்தலில் ராசிபுரம் சட்டப்பேரவை உறுப்பினராக தேர்ந்தெடுக்கப்பட்டு, அ.தி.மு,க. அரசில் சமூக நலத்துறை அமைச்சராக நியமிக்கப்பட்டார்.

மேற்கோள்கள்
-----------

1. ↑  "Volume I, 1998 Indian general election, 12th Lok Sabha" (PDF). 2014-10-20 அன்று மூலம் (PDF) பரணிடப்பட்டது. 2016-05-29 அன்று பார்க்கப்பட்டது.
2. ↑  "Volume I, 1999 Indian general election, 13th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2016-05-29 அன்று பார்க்கப்பட்டது.
3. ↑  "டாக்டர் சரோஜா உட்பட 5 பேர் தகவல் ஆணையர்களாக நியமனம்". தினமலர். 29 மே 2016 அன்று பார்க்கப்பட்டது.
4. ↑  "ஜெயலலிதா அமைச்சரவையில் இடம்பெற்றுள்ள 13 புதுமுகங்கள் இவர்கள்தான்! Read more at: http://tamil.oneindia.com/news/tamilnadu/jayalalitha-cabinet-has-13-new-faces-254277.html". ஒன் இந்தியா. 21 மே 2016. 29 மே 2016 அன்று பார்க்கப்பட்டது. External link in `|title=` (உதவி)
5. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. 2016-05-25 அன்று மூலம் பரணிடப்பட்டது. 29 மே 2016 அன்று பார்க்கப்பட்டது.
**முகமது திசிர்** (Mohamed Tissir) மொராக்கோ நாட்டைச் சேர்ந்த ஒரு சதுரங்க வீரராவார். 1976 ஆம் ஆண்டு நவம்பர் மாதம் 27 ஆம் தேதியன்று இவர் பிறந்தார். 1999 ஆம் ஆண்டில் இவருக்கு பன்னாட்டு மாசுட்டர் பட்டம் வழங்கப்பட்டது.

சதுரங்க வாழ்க்கை
----------------

1999 ஆம் ஆண்டில் ஆப்பிரிக்க சதுரங்க வெற்றியாளர் போட்டியையும் 1996, 1999 மற்றும் 2005 ஆம் ஆண்டுகளில் மொராக்கோ சதுரங்க வெற்றியாளர் போட்டியையும் முகமது திசிர் வென்றார், மேலும் பல சதுரங்க ஒலிம்பியாடு போட்டிகளில் மொராக்கோ நாட்டைப் பிரதிநிதித்துவப்படுத்தியுள்ளார். 2004 ஆம் ஆண்டில் பால்மா டி மல்லோர்காவின் 36 ஆவது சதுரங்க ஒலிம்பியாடு போட்டியில் தங்கப் பதக்கம் வென்றுள்ளார். மேலும் 1999 ஆம் ஆண்டில் இயோர்டானில் நடைபெற்ற அரபு விளையாட்டுகளிலும் வென்றார்.

2000 ஆம் ஆண்டில் சதுரங்க உலகக் கோப்பை போட்டியில் திசிர் விளையாடினார், அங்கு அவர் இடம்பெற்றிருந்த குழுவில் கடைசி இடத்தைப் பிடித்தார். 2004 ஆம் ஆண்டின் பிடே உலக சதுரங்கப் போட்டியிலும் திசிர் விளையாடினார். அங்கு இவர் முதல் சுற்றில் அலெக்சி திரீவ் என்பவரால் தோற்கடிக்கப்பட்டார். 

சதுரங்கப் பயிற்சியாளராகவும் இவர் செயல்படுகிறார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலக கோப்பை போட்டியிலும் இவர் விளையாடினார். .

மேற்கோள்கள்
-----------

1. ↑  "Tissir vs. Dreev, Tripoli 2004". *Chessgames.com*.

புற இணைப்புகள்
--------------

* Mohamed Tissir rating card at FIDE
* Mohamed Tissir chess games at 365Chess.com
* Mohamed Tissir player profile and games at Chessgames.com
* Mohamed Tissir's profile in lichess.org
* Mohamed Tissir's profile in chess.com
**அரசு சட்டக் கல்லூரி, கோழிக்கோடு** ( സർക്കാർ നിയമ കലാലയം, കോഴിക്കോട്; Government Law College, Kozhikode) இந்தியாவில் கோழிக்கோட்டின் எல்லைப்புறத்தில் அமைந்துள்ளது. இது கேரள அரசிற்கு சொந்தமானதும், கோழிக்கோடு பல்கலைக்கழகத்துடன் இணைக்கப்பட்டதும் ஆகும். கேரளத்தின் வடக்கு மலபாரின் தேவைக்காக இக்கல்லூரி அமையப் பெற்றுள்ளது. மாநில அளவிலான நுழைவுத்தேர்வின் வாயிலாக மாணவர்கள் சேர்க்கை நடத்தப்படுகிறது. இந்தக் கல்லூரி சட்டங்களில் இளையர் (LL.B) மற்றும் சட்டங்களில் நிறைஞர் (LL.M) பாடத் திட்டக் கல்வியை வழங்குகிறது.

### தொடக்கம்

இரண்டு நூற்றாண்டு பழைமையான நீதிமன்ற வளாகத்தைக் கொண்டது கோழிக்கோடு மாநகரம். 1970-ல் கேரள அரசு மாநிலத்தின் மூன்றாவது சட்டக் கல்லூரியை இந்த மாநகரில் தொடங்கியது. இதுவே கேரள மாநிலத்தின் வடக்கு பகுதியில் நிறுவப்பட்ட முதல் சட்டக் கல்லூரி ஆகும். இந்தக் கல்லூரி மாநகரின் மையப்பகுதியில் அமைந்துள்ள அரசு பயிற்சிக் கல்லூரி கட்டிடத்தில் தொடங்கப்பட்டது. பேராசிரியர் எம். கிருஷ்ணன் நாயர் முதல் முதல்வரும், பேராசிரியர் இராமகிருஷ்ணன் முதல் விரிவுரையாளரும் ஆவர். முதல் பாடத்திட்டமாக சட்டங்களின் இளையர் (LL.B) தொடங்கப்பட்டு 1973 ஆம் ஆண்டு முதல் பட்டதாரிகள் வெளியே வந்தனர். 1976-ல் வரிச் சட்டத்தை சிறப்புப் பாடமாகக் கொண்ட சட்டங்களின் நிறைஞர் (LL.M) பாடத்திட்டம் தொடங்கப்பட்டது.

### தற்போது

1982-ல் கல்லூரி அதன் சொந்த வளாகத்திற்கு மாற்றப்பட்டது. புதிய வளாகத்தில் ஒரு அகாதமிக் கட்டிடம், ஆராய்ச்சி கட்டிடம் மற்றும் இருபாலருக்குமான தனித்தனி விடுதிகளும் உள்ளன. 1984-ல் ஐந்தாண்டு சட்டங்களில் இளையர் (5 ஆண்டு LL.B) படிப்பு தொடங்கப்பட்டது. தற்போது கல்லூரியில் ஐந்தாண்டு மற்றும் மூன்றாண்டு இளையர் படிப்பும் இரண்டாண்டு முதியர் படிப்பும் உள்ளன.

மேற்கோள்கள்
-----------

1. ↑  Q & A பரணிடப்பட்டது 2012-11-07 at the வந்தவழி இயந்திரம், EDUCATION PLUS-தி இந்து (ஆங்கிலம்), நாள்: ஜூலை 24, 2007.

வெளியிணைப்புகள்
---------------

விக்கிமீடியா பொதுவகத்தில்,  
 ***அரசு சட்டக் கல்லூரி, கோழிக்கோடு***   
என்பதின் ஊடகங்கள் உள்ளன. 

* Information on courses and intake of students பரணிடப்பட்டது 2008-07-01 at the வந்தவழி இயந்திரம்
* கல்லூரி விவரங்கள்
**எஸ். ஜெனிபர் சந்திரன்** ஓர் இந்திய அரசியல்வாதி மற்றும் முன்னாள் தமிழ அமைச்சர் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், திருச்செந்தூர் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார்.

இவர் 1996 முதல் 2001 வரை திமுக ஆட்சியில் மீன்வளத்துறை அமைச்சராக பணியாற்றினார். பின்னர் 2001 ஆம் ஆண்டு அதிமுக ஆட்சி அமைந்ததால், அக்கட்சியைச் சேர்ந்த அனிதா ஆர். ராதாகிருஷ்ணன் என்பவர் அமைச்சராகப் பொறுப்பேற்றார்.

ஜெயலலிதா தலைமையிலான அதிமுகவிடம் திமுக அதிகாரத்தை இழந்த பின்னர் ஆகத்து 2002 ல், திமுகவின் முன்னாள் அமைச்சர்கள் மற்றும் சட்டமன்ற உறுப்பினர்களின் மீது வருமானத்துக்கு அதிகமாக சொத்து சேர்த்ததாக கூறி அவர்களுக்குச் சொந்தமான இடங்களில் ஊழல் தடுப்புத் துறையினரால் சோதனை செய்யப்பட்டது. அப்போது இவரது வீடும் சேதனையிடப்பட்டது. இதன்பிறகு 2012 அதிமுக ஆட்சிக்காலத்தில் இவர்மீது வருமானத்துக்கு அதிகமாக சொத்து சேர்த்ததாக தூத்துக்குடி தலைமை குற்றவியல் நீதிமன்றத்தில் வழக்கு தொடுக்கப்பட்டு, நிலுவையில் உள்ளது. பின்னர் ஜெனிபர் சந்திரன் 2004 ஆம் ஆண்டு அதிமுகவில் இணைந்தார். இதன் பிறகு இவருக்கு அதிமுகவில் மீனவரணி மாநில இணைச் செயலாளர் பொறுப்பு வழங்கப்பட்டது. இந்நிலையில் 2019 ஆகத்து 6 அன்று உடல் நலக்குறைவால் ஜெனிபர் சந்திரன் மதுரையில் ஒரு தனியார் மருத்தவமனையில் இறந்தார்.

மேற்கோள்கள்
-----------

1. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  "Statistical Report on General Election 2001 for the Legislative Assembly of Tamil Nadu" (PDF). Election Commission of India. 2010-10-06 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
3. ↑  Sangameswaran, K. T. (18 August 2002). "Searches in houses of 3 ex-ministers". *The Hindu*.. பார்த்த நாள்: 2017-05-15.
4. ↑  Moorthy, N. Sathiya (17 August 2002). "Raids on DMK leaders' houses". *Rediff*.. பார்த்த நாள்: 2017-05-15.
5. ↑  Iyengar, Pushpa (6 August 2009). "Chennai Corner". *Outlook*.. பார்த்த நாள்: 2017-05-15.
6. ↑  Ramanathan, S. Kalyana (10 May 2004). "Key Contests: T Damodaran vs PS Radika Selvi". *The Hindu Business Line*.. பார்த்த நாள்: 2017-05-15.
7. ↑  "தமிழக முன்னாள் அமைச்சர் ஜெனிபர் சந்திரன் காலமானார்!". *செய்தி*. ஒன் இந்தியா. 6 ஆகத்து 2019. 7 ஆகத்து 2019 அன்று பார்க்கப்பட்டது.
**அமோலக்கு ரத்தன் கோலி** (Amolak Rattan Kohli) இந்தியாவிலுள்ள மிசோரம் மாநிலத்தின் முன்னாள் ஆளுநர் ஆவார். 2001 ஆம் ஆண்டு முதல் 2006 ஆம் ஆண்டு வரை மிசோரம் மாநிலத்தின் ஆளுநராக இவர் பணியாற்றினார் 

அமலோக்கு ரத்தன் கோலி கொல்கத்தாவிலுள்ள இந்திய மேலாண்மைக் கழ்கத்தின் முன்னாள் மாணவர் ஆவார். அந்நிறுவனத்தின் முதல் முதுநிலை வணிக மேலாண்மை படிப்பின் முதல் மாணவர் தொகுப்பில் இவர் பட்டம் பெற்றார். புகழ்பெற்ற வணிகப் பள்ளியில் சேருவதற்கான நுழைவுத் தேர்வில் அகில இந்திய அளவில் முதலிடமும் பெற்றிருந்தார். மேலும் இவர் குருசேத்ரா பல்கலைக்கழகத்தில் வேதியியலில் முதுநிலைப் பட்டமும் பெற்றுள்ளார்.

பல்வேறு துறைகளில் பெற்ற பரந்த நிறுவன அனுபவத்துடன் அமலோக்கு ரத்தன் கோலி இந்தியாவில் பல்வேறு கல்வி நிறுவனங்கள் மற்றும் திட்டங்களை நிறுவுவதில் ஈடுபட்டுள்ள ஒரு சிறந்த கல்வியாளராகவும் மனித வள பயிற்சியாளராகவும் மதிக்கப்படுகிறார். இவரது மகன் நளின் கோலி ஒரு வழக்கறிஞராகவும்  முதல் பாரதிய சனதா கட்சி செய்தித் தொடர்பாளராகவும் உள்ளார்.

மேற்கோள்கள்
-----------

1. ↑  "Governor of Mizoram". December 22, 2020 அன்று பார்க்கப்பட்டது.
2. ↑  "BJP appoints Modi aide Amit Shah in charge of Uttar Pradesh". Among the young faces, Nalin Kohli has been given the charge of Mizoram where his father Amolak Rattan Kohli has once served as the Governor

புற இணைப்புகள்
--------------

* மிசோரம் அரசு இணையதளம்
**கே எல் என் பொறியியல் கல்லூரி** (KLN College of Engineering) மதுரை நகரத்திலிருந்து 12 கிமீ தொலைவில், சிவகங்கை மாவட்டத்தில் உள்ள பொட்டப்பாளையம் எனுமிடத்தில் 54 ஏக்கர் பரப்பளவில் அமைந்துள்ளது. 

சௌராஷ்டிரா மொழிச் சிறுபான்மை சமூகத்தைச் சேர்ந்த கே. எல். என். கிருஷ்ணன் என்பவரது முயற்சியால் 1994ல் நிறுவப்பட்ட பொறியியல் கல்லூரி ஆகும்.

இக்கல்லூரி அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் ஆகியவற்றால் அங்கீகாரம் பெற்றது.

பாடப்பிரிவுகள்
--------------

இக்கல்லூரியில் நான்காண்டு இளநிலை பாடப்பிரிவுகளும், இரண்டாண்டு முதுநிலை பொறியில் பாடப்பிரிவுகளும் உள்ளது. மேலும் தனி வளாகத்தில் இரண்டாண்டு முதுகலை மேலாண்மை (M.B.A.) மற்றும் மூன்றாண்டு கணினிப் பயன்பாடு (M.C.A.) பாடப்பிரிவுகள் நடத்தப்படுகிறது.

சிறப்பு வசதிகள்
---------------

* மகளிர்க்கு தனி விடுதிகள்
* கல்லூரிப் பேருந்துகள்

கே எல் என் குழுமத்தின் இதர கல்வி நிறுவனங்கள்
--------------------------------------------

* கே. எல். என். தகவல் தொழில்நுட்ப கல்லூரி
* கே. எல். என். பாலிடெக்னிக் கல்லூரி
* கே. எல். என். பட்டதாரி ஆசிரியர் பயிற்சிக் கல்லூரி
* கே. எல். என். வித்தியாலயா (CBSE)

மேற்கோள்கள்
-----------

1. ↑  கே. எல். என். பொறியியல் கல்லூரி
2. ↑  கே.எல்.என். பொறியியல் கல்லூரி
[*தொடர்பிழந்த இணைப்பு*]
3. ↑  Programmes approved by the AICTE

வெளி இணைப்புகள்
---------------

* கல்லூரியின் அதிகாரப்பூர்வ இணையத்தளம்
**விஜய் பர்சே** (*Vijay Barse*)(பிறப்பு 5 பிப்ரவரி 1946) என்பவர் இந்தியாவின் நாக்பூரைச் சேர்ந்த ஒரு சமூக சேவகர் ஆவார். இவர் *இசுலம் புட்பால்* என்ற அமைப்பை நிறுவியதற்காக அறியப்படுகிறார். இது பின்தங்கிய குழந்தைகளைக் கால்பந்து மூலம் மேம்படுத்துவதை நோக்கமாகக் கொண்டுள்ளது. இவரது முயற்சிகள் நாக்பூரில் பின்தங்கிய குழந்தைகளைக் கால்பந்து விளையாட்டை ஆதாரமாகப் பயன்படுத்தி மேம்படுத்த வழிவகுத்தது.

தொழில்
------

நாக்பூரில் உள்ள கிசுலாப் கல்லூரியில் விளையாட்டு ஆசிரியராக பர்சே பணியாற்றினார். 2001ஆம் ஆண்டில், இவர் *இசுலம் சாக்கர்* அமைப்பை நிறுவினார். பின்தங்கிய குழந்தைகள் கால்பந்து விளையாடுவதைக் கண்டறிந்து, ஒரு கால்பந்து குழுமத்தினை தொடங்கினார். இவர் தனது மனைவி ரஞ்சனா பர்சே மற்றும் மகன் அபிஜீத் பர்சே ஆகியோருடன் கிரிடா விகாசு சன்ஸ்தா நாக்பூர் என்ற அமைப்பினை நிறுவினார்.

நடிகர் அமீர்கான் தொகுத்து வழங்கிய சத்யமேவ ஜெயதே என்ற தொலைக்காட்சி நிகழ்ச்சியின் 3 தொடரின் 1வது நிகழ்ச்சியில் விஜய் பர்சேயின் கதையும் வெளியிடப்பட்டது.

பிரபலமான கலாச்சாரத்தில்
-----------------------

நாகராஜ் மஞ்சுளே எழுதி இயக்கி 2022ஆம் ஆண்டு வெளியான விளையாட்டுத் திரைப்படமான *ஜுண்ட்* திரைப்படத்தில் பர்சே மற்றும் இசுலம் சாக்கரின் வாழ்க்கை சித்தரிக்கப்பட்டுள்ளது. இதில் பர்சே அமிதாப் பச்சனால் சித்தரிக்கப்பட்டார்.

மேற்கோள்கள்
-----------

1. ↑  "Amitabh Bachchan meets social worker Vijay Barse for character insights". *mid-day* (ஆங்கிலம்). 2019-03-23. 2020-01-21 அன்று பார்க்கப்பட்டது.
2. ↑  "Ghetto superstars in the making?". *Hindustan Times* (ஆங்கிலம்). 2009-09-02. 2020-01-21 அன்று பார்க்கப்பட்டது.
3. ↑  Šimkovic, Matúš; Träuble, Birgit (September 15, 2015). "Pursuit tracks chase: exploring the role of eye movements in the detection of chasing". doi:10.7717/peerj.1243/supp-10. 2023-03-31 அன்று பார்க்கப்பட்டது.
நைனா லால் கிட்வாய்
**நைனா லால் கிட்வாய்** (பிறப்பு 1957) இந்திய வங்கியாளர், பட்டய கணக்காளர் மற்றும் வணிக நிர்வாகி.  குழு பொது மேலாளராகவும், எச்எஸ்பிசி இந்தியாவின் தலைவராகவும் இருந்தார்.    இந்திய வர்த்தக மற்றும் தொழில்துறை கூட்டமைப்பின் ( FICCI ) முன்னாள் தலைவராகவும் உள்ளார்.

தொழில்
------

### கல்வி மற்றும் ஆரம்ப வாழ்க்கை

டெல்லி மகளிர் பல்கலைக்கழகத்தின் லேடி ஸ்ரீ ராம் கல்லூரியில் பொருளாதாரத்தில் இளங்கலை பட்டமும், 1982ல் ஹார்வர்ட் பிசினஸ் ஸ்கூலில் எம்பிஏ பட்டமும் பெற்றார்.   ஹார்வர்ட் பிசினஸ் ஸ்கூலில் பட்டம் பெற்ற முதல் இந்திய பெண்மணி ஆவார்  இந்தியாவில் ஒரு வெளிநாட்டு வங்கியின் செயல்பாட்டை வழிநடத்திய முதல் பெண்மணியும் ஆவார்.

விருதுகள்
---------

கிட்வாய் வர்த்தகம் மற்றும் தொழில் துறைகளில் ஆற்றிய பங்களிப்பிற்காக புகழ்பெற்ற பத்மஸ்ரீ விருதைப் பெற்றுள்ளார்.  வங்கியில் சிறந்து விளங்கியதற்காக ஆல் லேடீஸ் லீக்கின் டெல்லி வுமன் ஆஃப் த டிகேட் சாதனையாளர் விருது 2013 ஐப் பெற்றுள்ளார்.

குறிப்புகள்
-----------

1. ↑  "Sheila Dikshit, Shobhana Bhartia and Sharmila Tagore among women achievers honoured". *இந்தியா டுடே*. 23 July 2013. .
2. ↑  "Naina Lal Kidwai: Managing director of HSBC India". 2013-08-25 அன்று மூலம் பரணிடப்பட்டது. 2020-03-03 அன்று பார்க்கப்பட்டது.
3. ↑  Naina Lal Kidwai to head HSBC India ops
4. ↑  HSBC needs to have one face for its Indian businesses: Kidwai
5. ↑  Naina Lal Kidwai - Profile at FICCI Blog
6. ↑  Harvard Business School
7. ↑  Naina Lal Kidwai: chartered accountant
8. ↑  Naina Lal Kidwai Story - Harvard Business School
9. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.

வெளி இணைப்புகள்
---------------

* பிசினஸ் ஸ்டாண்டர்ட் - எச்எஸ்பிசி 3-4 மாதங்களில் ஆர்.பி.எஸ் ஒப்பந்தத்தை முடிக்க எதிர்பார்க்கிறது என்று இந்தியாவின் எச்எஸ்பிசியின் நாட்டின் தலைவரும் எச்எஸ்பிசி ஆசியா-பசிபிக் இயக்குநருமான நைனா லால் கிட்வாய் கூறுகிறார்
**ச. கனிதா சம்பத்** (*S. Kanitha Sampath*)(பிறப்பு: நவம்பர் 12, 1965) என்பவர் இந்திய அரசியல்வாதியும் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக 2001 சட்டமன்றத் தேர்தலில் திருப்போரூர் தொகுதியில் போட்டியிட்டு வெற்றிபெற்று, தமிழ்நாடு 12-ஆம் சட்டமன்றத்தின் உறுப்பினர் ஆனார். இத்தொகுதிகல் பட்டியல் சாதி மற்றும் பட்டியல் பழங்குடியினருக்கு ஒதுக்கப்பட்டவை ஆகும்.

இக்கட்சி சார்பாக 2011 சட்டமன்றத் தேர்தலில் மதுராந்தகம் தொகுதியில் போட்டியிட்டு வெற்றிபெற்று, பதினான்காவது தமிழ்நாடு சட்டமன்றத்தின் உறுப்பினராகவும் இருந்துள்ளார்.

மேற்கோள்கள்
-----------

1. ↑  "Tmt. S. Kanitha Sampath (AIADMK)". Legislative Assembly of Tamil Nadu. 2016-03-14 அன்று மூலம் பரணிடப்பட்டது. 2017-05-05 அன்று பார்க்கப்பட்டது.
2. ↑  "Tamil Nadu: 21 - Tirupporur (SC) Assembly Constituency". Election Commission of India. 2017-05-05 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.